CELEX: 31993R2959
Language: el
Date: 1993-10-27 00:00:00
Title: ΚΑΝΟΝΙΣΜΟΣ (ΕΟΚ) αριθ. 2959/93 ΤΗΣ ΕΠΙΤΡΟΠΗΣ της 27ης Οκτωβρίου 1993 σχετικά με την τροποποίηση του κανονισμού (ΕΟΚ) αριθ. 3769/92 για την εφαρμογή και τροποποίηση του κανονισμού (ΕΟΚ) αριθ. 3677/90 του Συμβουλίου για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών

Avis juridique important

|

31993R2959

ΚΑΝΟΝΙΣΜΟΣ (ΕΟΚ) αριθ. 2959/93 ΤΗΣ ΕΠΙΤΡΟΠΗΣ της 27ης Οκτωβρίου 1993 σχετικά με την τροποποίηση του κανονισμού (ΕΟΚ) αριθ. 3769/92 για την εφαρμογή και τροποποίηση του κανονισμού (ΕΟΚ) αριθ. 3677/90 του Συμβουλίου για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών  

Επίσημη Εφημερίδα αριθ. L 267 της 28/10/1993 σ. 0008 - 0009 Φινλανδική ειδική έκδοση: Κεφάλαιο 15 τόμος 13 σ. 0052  Σουηδική ειδική έκδοση: Κεφάλαιο 15 τόμος 13 σ. 0052 

ΚΑΝΟΝΙΣΜΟΣ (ΕΟΚ) αριθ. 2959/93 ΤΗΣ ΕΠΙΤΡΟΠΗΣ της 27ης Οκτωβρίου 1993 σχετικά με την τροποποίηση του κανονισμού (ΕΟΚ) αριθ. 3769/92 για την εφαρμογή και τροποποίηση του κανονισμού (ΕΟΚ) αριθ. 3677/90 του Συμβουλίου για τη θέσπιση μέτρων για την  πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3677/90 του Συμβουλίου της 13ης Δεκεμβρίου 1990 για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών (1), όπως τροποποιήθηκε από τον κανονισμό (ΕΟΚ)  αριθ. 900/92 της Επιτροπής (2), και ιδίως το άρθρο 10 παράγραφος 3,  τον κανονισμό (ΕΟΚ) αριθ. 3769/92 της Επιτροπής (3), που εφαρμόζει και τροποποιεί τον κανονισμό (ΕΟΚ) αριθ. 3677/90, ο οποίος καλείται εφεξής "βασικός κανονισμός",  Εκτιμώντας:  ότι ορισμένες ουσίες που χρησιμοποιούνται για την παράνομη παρασκευή ναρκωτικών και ψυχοτρόπων ουσιών και που περιλαμβάνονται στις κατηγορίες 2 και 3 του παραρτήματος του βασικού κανονισμού υπόκεινται σε ειδικούς ελέγχους και υπόκεινται σε καθεστώς  αδειών εξαγωγής όταν εξάγονται σε χώρες που έχουν καθοριστεί ως ευαίσθητες- ότι οι πίνακες ευαίσθητων προορισμών για τις εν λόγω ουσίες περιλαμβάνονται στα παραρτήματα ΙΙ και ΙΙΙ του κανονισμού (ΕΟΚ) αριθ. 3769/92- ότι ο καθορισμός των ευαίσθητων περιοχών πρέπει να γίνεται είτε στη βάση ότι η χώρα εμπλέκεται σε παρασκευή ναρκωτικών και ψυχοτρόπων ουσιών είτε στη βάση άλλων σχετικών παραγόντων, όπως η γεωγραφική εγγγύτητα σε χώρες που παράγουν ναρκωτικά ή ουσίες  αυτού του είδους- ότι, για τον καθορισμό των ευαίσθητων περιοχών, η Επιτροπή, ενεργώντας σε συμφωνία με τις αντιπροσωπείες των κρατών μελών, προτίμησε να αναπτύξει επαφές με κάθε ενδιαφερόμενη χώρα- ότι η προσέγγιση αυτή ακολουθήθηκε με συνέπεια για έναν αριθμό τέτοιων χωρών ώστε αυτές να συμπεριληφθούν στον πίνακα ευαίσθητων προορισμών και ένας πρώτος πίνακας χωρών καταρτίσθηκε και περιελήφθηκε στο παράρτημα του κανονισμού (ΕΟΚ) αριθ. 3769/92- ότι είναι σκόπιμη η συμπλήρωση του πίνακα ώστε να περιλάβει νέες χώρες, καθόσον αυτές οι επαφές έχουν οδηγήσει σε νέα συγκεκριμένα αποτελέσματα από τότε που υιοθετήθηκε ο κανονισμός (ΕΟΚ) αριθ. 3769/92 και, για λόγους διαφάνειας, τα παραρτήματα ΙΙ και  ΙΙΙ αυτού του κανονισμού πρέπει να αντικατασταθούν- ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Προδρόμων Ουσιών για τα Ναρκωτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα παραρτήματα ΙΙ και ΙΙΙ του κανονισμού (ΕΟΚ) αριθ. 3769/92 αντικαθίστανται από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Οκτωβρίου 1993.  Για την Επιτροπή Christiane SCRIVENER Μέλος της Επιτροπής  (1) ΕΕ αριθ. L 357 της 20. 12. 1990, σ. 1.  (2) ΕΕ αριθ. L 96 της 10. 4. 1992, σ. 1.  (3) ΕΕ αριθ. L 383 της 29. 12. 1992, σ. 17.      ΠΑΡΑΡΤΗΜΑ  "ΠΑΡΑΡΤΗΜΑ ΙΙ Ουσία Προορισμός Οξικός ανυδρίτης Κολομβία  Γουατεμάλα  Χονγκ Κονγκ  Ινδία  Ιράν  Λίβανος  Μαλαισία  Μιανμάρ (Βιρμανία)  Σιγκαπούρη  Συρία  Ταϊλάνδη  Τουρκία  ΠΑΡΑΡΤΗΜΑ ΙΙΙ Ουσίες Προορισμός  Μεθυλαιθυλεκτόνη (ΜΕΚ) Τολουόλη Υπερμαγγανικό κάλιο Θειικό οξύ (1) Αργεντινή Βολιβία Βραζιλία Χιλή Κολομβία Κόστα Ρίκα Ελ Σαλβαδόρ Ισημερινός Γουατεμάλα Ονδούρα Χονγκ Κονγκ Παναμάς Παραγουάη Περού Συρία Ταϊλάνδη Ουρουγουάη  Ακετόνη Αιθυλαιθέρας Υδροχλωρικό οξύ (1) Αργεντινή Βολιωία Βραζιλία Χιλή Κολομβία Κόστα Ρίκα Ελ Σαλβαδόρ Ισημερινός Γουατεμάλα Ονδούρα Χονγκ Κονγκ Ιράν Λίβανος Μιανμάρ (Βιρμανία) Παναμάς Παραγουάη Περού Σιγκαπούρη Συρία Ταϊλάνδη Τουρκία Ουρουγουάη   (1) Συμπεριλαμβανομένων των αλάτων των ουσιών που περιλαμβάνονται στο παρόν παράρτημα, εκτός από το θειικό οξύ και το υδροχλωρικό οξύ, εφόσον υπάρχουν".